钦定古今图书集成/明伦汇编/官常典/第129卷 > 上古
## 钦定古今图书集成/明伦汇编/官常典/第129卷 > 上古

### 颛顼高阳氏初封帝喾于辛及允格于鄀台骀于汾川

按《路史》：帝喾高辛氏，姬姓，曰喾，一曰逡喾之字曰亡
斤，黄帝氏之子曰元枵之后也。父侨极，取阵丰氏，曰
裒，履大迹而《生喾方》喾之生，握裒莫觉。生而神异，
自言其名，遂以名方。颐庞覭珠庭，仳齿戴干。厥德神
灵，厥行祗肃。年十有五，而佐高阳氏，受封于辛，为侯
国。高阳崩而喾是立，以木纪德。

〈注〉《元命苞》云：“帝喾戴干，是谓清明。发节移度，盖像招摇。”注云：干，楯也。招摇为天戈，戈楯相副戴之，像见天中以为表。干或作辛，古辛干二字相似。

小昊青阳氏次妃，生般，为弓正，是制弓矢，主祀弧星，
封于尹城，世掌官职。尹耆事唐为尹氏。有子曰昧，为
元冥师，是生允格。台、骀，俱臣高阳，骀宣汾洮，障大泽，
封于汾川。沈姒、蓐黄，实守其祀。“允格封鄀”，有子鄀姓。
虞帝投之幽州，是为《阴戎》之祖。

〈注〉《寰宇记》。“《世本》：鄀允姓国。”

### 帝喾高辛氏封黎之弟于吴

按《路史》：“帝颛顼高阳氏，姬姓。取胜奔氏曰娽，生伯称、
卷章、季禺三人。卷章取梎水氏曰娇，生犁及回。犁为
祝融，淳曜敦芒，天明地德，临照四海，是食火土，生长
琴及噎，噎处西极，以行日月。太子长琴，居于摇山，实
始乐风。犁卒，帝喾以回代之，回食于吴，是曰吴回。
帝喾，高辛氏，姬姓。命犁为火正，火纪昭融，而世赖之。”
建其继世，失遗其业。守乃命弟，回嗣厥职。昭显天地
之光，以生柔嘉材。爰封之吴